Waray-Waray News: Dire manginginlabot an Palasyo ha kaso ni Bolante
By Alice Nicart
Manila (21 October) -- Waray daw labot an goberno yana kan anay Agricultlure Secretary JocJoc Bolante tungod kay hiya in usa na nga pribado nga tawo o dire na konektado ha goberno.
Amo ine an pahayag ni Press Secretary Jesus Dureza ha mga pamakiana han mga taga media tungod kay nasabtan daw nga tiuli na ine hi Bolante tikang ha Amerika. Ano man daw an hitabo hine kan Bolante hiya na an bahala ha iya kalugaringon. Ngan kun mayda man niya kaso, angay la nga iya atubangon ine ngan kun mayda daw hine niya atraso ha balaud, angay la nga iya batunon, dugang pa ni Dureza.
Hi Bolante in gin akusaran hin paggastos hin minilyon milyon nga salapi nga para daw unta han mga abuno han mga parag-uma, kundi, gingamit daw hine ni Bolante han pag kampanya han nakalabay nga eleksyon. Hiya in linakat ngadto ha Amerika ngan waray na pagpasige pa an kaso nga iginsalawad kontra ha iya.
Yana nga ginhuhurob hurob an iya pagbalik ha nasud, sugad hin nabubuhi na liwat ine nga kaso kontra ha iya. (PIA-Eastern Samar) [top]
war_Latn eng_Latn war_Latn war_Latn war_Latn war_Latn